مراهقه مش لاقيه الاحتواء من عيلتها ولا عندها حتى صديقه مقربه ولا حد يكون حنين عليها ومش قادره تعرف ولد يعوضها عن كدا علشان خايفه من ربنا رغم أنهم كتير ،تعمل ايه ؟
متفهم لاحتياجك ده، ومعترف بيه جداً. وأنا حقيقي فخور بك وبمحبتك لله ورغبتك في البقاء قريباً منه. دي اقتراحات: • التواصل الرحيم مع الأهل: هتلاقي صفحة على الفيس بتشرح الطريقة دي باسم NVC Egypt  هتعرفك ازاي توصلي احتياجاتك ومشاعرك دي للأهل بشكل صحي، وهتلاقي استشارة ليا على صحتك جاوبت فيها عن ده باختصار. • علاقتنا بربنا: في كتاب هتلاقيه موجود على النت اسمه التعافي وحب الله عايز تقري منه كل يوم تأمل ودعاء وتكتبي خواطرك عنه وممكن جواب تبعتيه للسماء. • علاقتنا بنفسنا وده الأهم: صدقيني يا أميرتي إن العلاقات بين الشباب اللي شايفاها حواليك ماء مالح لحر لن يشبع احتياجك وسيزيدك عطشاً، وكل واحد له رغبة في الآخر يلتقيه ليأخذ حاجته، وكثير من الشباب المراهق الآن يشتهي ولا يحب، والفرق بين الاثنين عظيم. وده لو حصل هيبعت لك رسالة سلبية وجرح كبير ربما أكبر من احتياجك نفسه. واطلبي من ربنا يشبع لك بوجوده وحضوره احتياجك ده.!